วันเสาร์ที่8หนูมีอะไรกับแฟนแล้วไม่ได้ใส่ถุงยาง แต่ตอนมีอะไรกันคือมีน้ำอะไรออกมาแล้วผช.บอกเสร็จแล้วแต่ไม่รู้ว่าแตกในหรือนอก(ตอนนั้นกำลังมีอะไรกันแล้วบอกว่าแตกแล้ว)แล้วกินยาคุมฉุกเฉินเมเปิ้ลไปจะท้องไหมคะ
สวัสดีค่ะ หากมีเพศสัมพันธ์โดยการสอดใส่อวัยวะเพศเข้าสู่ช่องคลอด โดยไม่ใส่ถุงยางอนามัยป้องกัน และมีการหลั่งน้ำอสุจิเกิดขึ้น ไม่ว่าจะเป็นการหลั่งภายในหรือหลั่งภายนอก ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่าน้อยอยู่อย่างไรก็ตาม หลังจากนี้ หากจะมีเพศสัมพันธ์ และไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยการป้องกันการตั้งครรภ์ได้มากกว่า 99% และควรใช้ถุงยางอนามัย เพื่อป้องกันโรคติดต่อทางเพศสัมพันธ์ด้วยค่ะ